Държавен вестник, бр. 70, 2014 г., стр. 7

БРОЙ  70	
Д Ъ Р Ж А В Е Н  В Е С Т Н И К 	
СТР.  7  
(в) Двете страни се договарят в новите 
материали, изготвяни във връзка с консул­
тантските услуги, да бъдат включени съответ­
ните обяснения и уточнения, че изразените 
от автора/авторите възгледи не отразяват 
непременно позициите на Световната банка, 
Съвета на изпълнителните директори или 
на правителствата, които те представляват.
9. Поверителност. Всяка от страните по 
Споразумението упълномощава другата страна 
да разпределя, публикува или разпространява 
по друг начин всички доклади, изследвания, 
анализи и други документи или информация, 
предоставени или изготвени във връзка с 
това Споразумение, но при условие, че всяка 
от двете страни по своя разумна преценка 
има право писмено да определи всяка пре­
доставяна или изготвяна от нея информация 
като своя собствена или като поверителна. 
Информацията, определена като такава, не 
може да бъде разпределяна, публикувана, 
разпространявана или разкривана по друг 
начин, преди предоставящата страна да е дала 
своето предварително писмено съгласие чрез 
размяна на електронни писма, факсове или 
друга официална кореспонденция.
10. Влизане в сила. Това Споразумение влиза 
в сила, след като бъде надлежно подписано 
от двете страни, на датата, на която Банката 
получи правно становище от упълномощеното 
длъжностно лице, че всички изисквани по 
закон национални процедури за влизане в 
сила на Споразумението са изпълнени. Ако 
не е договорено друго между страните, това 
Споразумение се прекратява, ако не влезе 
в сила в рамките на сто и двадесет дни от 
подписването му от страните.
11. Плащане
(a) Клиентът ще изплати на Банката сума, 
не по-голяма от един милион тридесет и две 
хиляди деветдесет и осем лева за одобрените 
резултати, отразени в описанието на резул­
татите съгласно чл. 1 от Приложението към 
Споразумението за консултантски услуги. 
(б) Всеки резултат след неговото предос­
тавяне от Банката ще бъде предмет на про­
цес на одобряване от Клиента след неговото 
предоставяне от Банката. Клиентът ще има 
на разположение 25 работни дни за преглед 
на резултата, след което той ще се счита за 
одобрен, освен ако не са поискани корекции 
или Клиентът официално е информирал Бан­
ката за неодобрение на съответния резултат. В 
случай че са поискани корекции, Банката ще 
разполага с 10 работни дни да представи ко­
ригирания резултат. В този случай Клиентът 
ще разполага с 10 работни дни за одобрение 
на коригирания резултат, след което той ще 
се счита за одобрен. 
(в) Цената на всеки резултат е отразена в 
чл. 1 от Приложението към това Споразумение. 
(г) Клиентът прави авансово плащане в 
размер 20 % от максималната сума, платими 
в левове в рамките на 25 работни дни след 
получаване на фактура от Банката с искане 
за сумата, определена като авансово плащане. 
Фактурата се предоставя от Банката в срок 
10 работни дни от изтичането на срока по 
чл. 10 по-горе. Сумата на авансовото плащане 
се приспада, както е посочено в член 1 от 
Приложението към това Споразумение.
(д) Последващи плащания се извършват 
срещу фактури, представени от Банката в 
края на всяко календарно тримесечие, въз 
основа на резултатите, одобрени от Клиента в 
съответствие с чл. 11(б) през това тримесечие. 
Плащането се извършва от Клиента в рамките 
на 30 работни дни от получаване на фактурата. 
Банката фактурира плащанията в левове, а 
Клиентът извършва съответните плащания 
в левове. Фактурите се основават на сумите, 
посочени в чл. 1 от Приложението, за всеки 
одобрен резултат и се придружават от отчет 
за отработените часове. При необходимост 
фактурите и отчетите за отработените часове 
се превеждат на български език. 
12. Отчетност и публичност
(a) Банката представя встъпителен доклад 
между 1 и 2 месеца след началото на заданието 
(в зависимост от естеството на заданието), 
след което се представят тримесечни доклади. 
Тримесечните доклади за напредъка трябва да 
следват съдържанието, описано в Приложение 
1 към Описанието на консултантските услуги. 
Съдържанието на доклада може да бъде про­
меняно по взаимно съгласие между Банката 
и Клиента чрез размяна на писма, електрон­
на поща или чрез факс. След като Банката 
представи своя доклад за напредъка, Клиентът 
разполага с 10 работни дни за отговор, след 
което докладът се счита за приет. Банката 
приема да отговори в рамките на 5 работни 
дни на всички получени от Клиента коментари 
относно доклада за напредъка.
(б) Всички доклади за напредъка, както и 
резултатите, отразени в описанието на резулта­
тите в Приложението към това Споразумение, 
се представят на английски и български език 
и носят графичните знаци на правителството 
на Република България, Европейския съюз, 
на Структурните инструменти в България и 
на Оперативна програма „Техническа помощ“, 
както и надпис „Проектът се осъществява с 
финансовата подкрепа на оперативна програ­
ма „Техническа помощ“, съфинансирана от 
Европейския съюз чрез Европейския фонд 
за регионално развитие“.
13. Срок на действие и прекратяване 
(a) Срокът на действие на това Споразу­
мение изтича на 30 май 2015 г., освен ако не 
бъде подновено преди тази дата по взаимно 
съгласие на Клиента и Банката.